Subtitles by sub.Trader subscene.com
NETOLIMA ATEITIS.
VILTIES IR KONFLIKTŲ METAS.
ŽMONIJA ŽVELGIA Į ŽVAIGŽDES IEŠKODAMA PROTINGOS GYVYBĖS IR PROGRESO PAŽADO.
Į ŽVAIGŽDES
Aš ramus, tvirtas.
Miegojau gerai. 8,2 valandų. Jokių blogų sapnų.
Esu pasirengęs.
Esu pasirengęs kuo geriausiai atlikti savo darbą.
Esu susitelkęs ties esminiais dalykais, atmetęs pašalinius.
Aš priimsiu tik pragmatiškus sprendimus.
Aš nesileisiu būti blaškomas.
Aš neleisiu savo protui mąstyti apie nesvarbius dalykus.
Aš niekuo nepasikliausiu.
Klaidos manęs nežeis.
47 dūžiai per minutę. Pateikti.
Jūsų psichologinis įvertinimas patvirtintas.
Nepamirškite atlikti saugumo bei įrangos patikrą...
Visą gyvenimą norėjau tapti astronautu...
Žmonijos ateities labui ir taip toliau.
Bent jau taip sau aiškinau.
Žvelgiu į save iš šono.
Šypsena, elgesys.
Vaidyba...
nuolat kažko laukiant.
Nuolat laukiant.
Tik nelieskite manęs.
Sėkmės, majore. Būkite atsargus.
Ačiū.
Rojau, Bravo stulpe 93 sekcijoje robotinė ranka,
regis, neveikia.
Patikrinkite ją kartu su komanda.
Išsiaiškinkite, kas ir kaip.
Supratau. Leidžiuosi.
Labas rytas astronautams, dirbantiems Tarptautinėje kosminėje antenoje.
Išaušo išties graži diena.
Tobula diena imti ir užmegzti ryšį
su tolimaisiais mūsų dangiškaisiais kaimynais.
Čia man ramu.
Gauti paskutiniai rezultatai.
Ajova laimėjo prieš Kanzasą rezultatu 35:16.
Kosmosas man suprantamas.
Centre, matau ranką.
Priimta, majore. Tęskite.
Supratau. Leidžiuosi.
Centre, matau srovės perviršį C stulpe. Jūs matote?
Supratome, Rojau...
Centre, ten daug žmonių.
Centre, daugybinės iškrovos...
Prašome luktelėti. Ieškome priežasties.
- Laukite nurodymų. - Centre, tai vyksta visur.
Atjungiu srovę.
Skubiai dink nuo bokšto!
Dink greičiau!
Dieve mano!
Centre, čia Makbraidas.
Krentu. Atmosfera per reta, kad pavyktų stabilizuotis.
Bandau valdyti kritimą, kad neatsijungčiau.
Centre, kaip girdite?
"Savęs naikinimas."
Ji nuolat man tai kartojo.
Turėčiau kažką jausti.
Likau gyvas.
Turėčiau kažką jausti.
Taip vadinamos "bangos" metu
įvyko eilė destruktyvių elektros srovės audrų, sukėlusių sąmyšį visoje planetoje,
o mokslininkai nuogąstauja, jog tokios audros - ne paskutinės.
Iš kur jos? Iš kosmoso.
Priežastis? Kol kas nežinoma...
Pranešimas iš SPACECOM.
Dėl neseniai įvykusios katastrofos,
esate kviečiamas ataskaitai
į Vanderstino bazės pastatą Nr. 91.
Šis susitikimas - "Aukščiausio slaptumo" kategorijos.
Rojau, sveikas. Ačiū, kad atėjai.
- Generole. - Čia generolas leitenantas Rivas,
- specialus JAV SPACECOM dalinys. - Sveiki.
- Pone. - Majore.
Generolė adjutantė Vogel, saugumo vadė.
- Majore. - Ponia.
Vakar jie atskrido iš Virdžinijos specialiai į susitikimą su tavimi.
Dėkoju.
Tavo istorija - išskirtinai puiki.
Visi vertinimai - išskirtinai puikūs.
Kovos įgūdžiai, treniruotės kosmose - visi rezultatai puikūs.
Sklinda gandas, jog tavo pulsas nėra viršijęs 80
nei išėjimų į atvirą kosmosą metu, net paskutinio tavo kritimo metu.
Ar tai tiesa?
Kol kas taip, pone.
Labai įspūdinga.
Rašo, buvot kartą vedęs, vaikų neturit?
Tiesa, pone.
Darbas - pavojingas. Neverta rizikuoti kitais žmonėmis.
Logiška.
Kvietėme tave ne apie kritimą kalbėti.
Gavome kai kokios
itin slaptos informacijos, kuria norime pasidalinti su tavimi.
Prašau sėstis, majore.
Taip, ponia.
Tai vaizdų spektrograma iš Neptūno.
Tai - kosminių spindulių sprogimai.
Užfiksuota vos prieš 11 dienų.
Iš čia pasklido aukštos įtampos dalelytės,
sukėlusios elektros srovės perviršius visame pasaulyje.
Jų metu jūs vos nežuvote.
Šie spinduliai, priartėję prie Žemės, net sustiprėjo.
Majore, ką žinote apie Limos projektą?
Tai buvo pirmoji pilotuojama ekspedicija už Saulės sistemos ribų, pone.
Prasidėjusi prieš 29 metus.
Kas jai vadovavo?
Mano tėvas, pone.
Jų erdvėlaivis dingo praėjus maždaug 16 ekspedicijos metų.
Nuo tada - jokių žinių. Misijos į tolimąjį kosmosą buvo sustabdytos.
Taip, čia jis.
Galite mums pasakyti, kaip jus paveikė tėvo dingimas?
Na...
Mano motina akivaizdžiai išgyveno. Ji gana sunkiai sirgo tuo metu.
Bet jis buvo itin atsidavęs savo darbui,
todėl manau, jam irgi buvo nelengva.
Rojau...
Gavome duomenų, kurie gali tave priblokšti.
Mes manome, kad tavo tėvas gyvas, kažkur netoli Neptūno.
Kur tiksliai, nežinome.
Siuntėme daug dronų, tačiau ten išties milžiniška teritorija.
Mano tėvas gyvas, pone?
Manome, kad taip.
Rojau, ši "banga", regis, yra kažkokios antimedžiagos reakcijos rezultatas.
Limos projektas buvo maitinamas šia medžiaga,
o tavo tėvas - vadovavo.
Mes kalbame apie potencialiai nesustabdomą grandininę reakciją.
Nevaldomas antimedžiagos išlaisvinimas
gali sukelti pavojų visos Saulės sistemos stabilumui.
Gali būt sunaikinta bet kokia gyvybė.
Norime, kad iš saugios lazerinės bazės, esančios Marse, pasiųstumėt asmeninę žinią
tam, kas mūsų manymu, yra Limos projektas.
Žinutės tekstas bus parengtas iš anksto, suprantama.
Marse, pone? Aš vyksiu į Marsą?
Ten yra mūsų paskutinė saugi bazė.
Rojau, mes privalome sužinoti, su kuo turime reikalą.
Mūsų požeminė bazė Marse buvo vienintelė, nepaliesta šios "bangos".
Ir manome, kad tavo asmeninis kreipimasis į tėvą paskatins atsaką.
Mes galėsime susekti jo signalą,
aptikti jo buvimo vietą ir sugalvoti būdą tai sustabdyti.
Vyksta dar nepatirto masto krizė.
Ir tikimės, kad tu padėsi jį surasti.
Ar padėsi?
- Taip, pone. - Puiku.
Pirma skrisi į Mėnulį.
Ten dislokuotos mūsų tolimojo nuotolio raketos.
Vėlesni tavo veiksmai bus griežtai įslaptinti.
Taip, pone.
Turint omeny grėsmės mastą,
jūsų išvykimui sugalvotas paaiškinimas, kad nekiltų panika.
Į Mėnulį skrisite komerciniu reisu, kad niekas nieko neįtartų.
Pulkininkas Pruitas bus jūsų patikėtinis.
Privalėsite veikti itin slaptai.
"Ar padėsi?"
Lyg turėčiau pasirinkimą.
Mano tėvas buvo pionierius,
paskyręs visą savo gyvenimą protingos nežemiškos gyvybės paieškai.
Mano tėvas pats buvo toji programa.
H. KLIFORDAS MAKBRAIDAS
Kai jis išskrido, man buvo 16-ika, kai dingo - 29-eri.
Archyvuotas pranešimas, gautas prieš 27 metus
- 3 mėnesius ir 2 dienas. - Ir viskas.
Rojau, šis pranešimas tau nuo tavo tėvo.
Kalbu su tavim iš Limos projekto.
Mes ką tik praskridom pro Jupiterį, pakeliui į Neptūną.
Žinau, kad matei, kokį susidomėjimą ir sambrūzdį sukėlėme
visame pasaulyje, mes dėkingi už tai.
Mūsų darbai - dideli, išties.
Mes ketiname atsakyti į patį svarbiausią klausimą -
kada atrasime nežemišką protingą gyvybę?
Mes žinome, kad atrasime.
Mes skrendame į heliosferos pakraštį,
kur Saulės magnetinis laukas neveiks mūsų prietaisų.
Tada protingos gyvybės galėsime netrukdomi ieškoti bet kurioje žvaigždžių sistemoje.
Niekas nėra to daręs, ir mes nusiteikę optimistiškai.
Jaučiu tavo energiją ir mąstau apie Dievą, žinoma.
Esu priblokštas, kaip arti ir aiškiai Jį jaučiu,
labai arti.
Aš tave myliu, mano sūnau.
Labas, Rojau.
Aš kartu su tavim skrisiu į šią kelionę.
Prižiūrėsiu tave.
Pulkininke Pruitai, malonu susipažinti.
Šiaip jau...
Mes jau matėmės.
Labai seniai. Aš pažinojau tavo tėtį.
Mes buvom gana artimi.
Mes kartu mokėmės Purdiu universitete.
Jis buvo genialus žmogus.
- Žinau. - Taip.
Pamenu, lankydavausi pas jus namie, mačiau tave.
Lakstydavai it pašėlęs.
Tavo mama kraustydavosi iš proto, bet...
Kaip tu jautiesi?
Ar tai - psichologinis testas?
Ne, ne visai, bet taip.
Juk būsi nuolat sekamas -
tavo psichinė būklė, emocinė.
Juk esi tiesiogiai susijęs su subjektu.
Pulkininke, nepaisant visko, aš manau, kad mano tėvas žuvęs.
Taip...
31-erius metus dirbau SPACECOM astronautu.
Ilgainiui suvokiau, jog
moksline kelione galima pasinaudoti kaip pabėgimu.
Sakau tau tai, Rojau, nes negalim išbraukti galimybės,
jog tavo tėvas slepiasi nuo mūsų.
Kaip manai, tu pasiruošęs vykti?
Aš pasiruošęs.
Gerai.
Jūsų priešstartinis karantino patikrinimas beveik baigtas.
Neaptikta bakterinių ar virusinių infekcijų pėdsakų.
Labai daug sykių gyvenime esu susimovęs.
Nors dedamos visos pastangos...
Kalbėjau, kai derėjo paklausyti.
Elgiausi šiurkščiai, kai derėjo būt švelnesniu.
Ligos ir nelaimingo atsitikimo atveju
prašome pažymėti jūsų šeimos narius,
sutuoktinį ar partnerį, kuriems turėtų būti pranešta.
Mažink garsą.
Žinutė. Asmeninis katalogas. Ivai.
Labas, Iva, čia Rojus.
Aš ir vėl išskrendu, kaip įprasta.
Norėjau pasakyti...
Pažadėjau visada sakyti tiesą.
Bet to nepadariau.
Klausyk, noriu pasakyti...
Aš nenorėjau, kad tu išeitum.
Ištrinti.
Atšaukti.
Labas rytas.
Esu išmokytas viską paskirstyti.
SPACECOM turi atlikti jūsų priešstartinį psichologinį įvertinimą.
Man regis, aš taip žvelgiu į savo gyvenimą.
Pulsas 56 poilsio metu.
Šią naktį miegojau mažai, bet viskas gerai.
Aš pasiruošęs misijai.
Jūs esate patvirtintas kelionei į Mėnulį.
Ar pirmą kartą vykstate į Mėnulį?
Ne, bet lankiausi ten gana seniai.
Ar ketinate išvykti iš saugumo zonos savo vizito metu?
Ne.
Dar sykį.
- Ir kaip? - Gerai.
- Ne per daug prigludęs? - Lyg ir gerai.
Kvėpuokite.
Vyksta laipinimas į "Virgin" reisą 6092, skrendantį į Mėnulį.
- Sveiki, pone. Aš - kapitonė Lu. - Dėkoju.
- Sveiki, kapitone. - Žiūrėkite po kojomis. Palenkite galvą.
Gerai.
- Sveiki. Skrydžio paketą? - Sveiki.
- Taip, ačiū. - Trečia vieta dešinėje.
Gerai.
Atsiprašau.
- Sveiki. - Sveiki.
Primename jums, kad Mėnulyje sienų nėra.
Dėl ginčytinų kasyklų teritorijų vyksta karai.
Prašome likti saugiose apribotose zonose...
Atleiskite.
Galima antklodę ir pagalvę?
Žinoma. 125 doleriai.
Mokėjimas atliktas.
- Ačiū. - Ačiū.
Naujausios žinios - "Banga"
Pasaulyje užfiksuota dar 43 012 mirčių po elektros nuotėkio ir ryšio sutrikimų
Mums artėjant, kai kas jūsų mato didžiųjų teleskopų eilę
prie Atlaso kraterio.
Tai - didžiausias nežemiškos gyvybės tyrimų centras Mėnulyje.
Karštą rankšluostį?
- Dėkoju. - Ačiū, kad skridote su mumis.
Esame jums dėkingi.
Pasiruoškite leidimuisi.
SVEIKI ATVYKĘ Į Mėnulį
Mūsų didžiosios viltys, kurias siejome su kosminiais skrydžiais,
dabar apstatytos gėrimų aparatais bei marškinėlių kioskais.
Būtent tuo, nuo ko bėgome iš Žemės.
Mes - pasaulių rijikai.
Jei tai dabar pamatytų tėtis,
jis viską nugriautų.
Mūsų raketa vadinasi "Cefėjus".
Įgulą sudarys karinis SPACECOM personalas.
Jie nenutuokia apie mūsų misiją.
Tegu ir toliau nenutuokia.
Kilimo aikštelė - kitoje niekieno krašto pusėje.
Bus pavojinga,
todėl mus į Tolimąją Pusę lydės ginkluoti kariškiai.
Pulkininke, galiu paklausti, koks buvo jūsų su tėvu paskutinis pokalbis?
Ne itin malonus.
Mes susipykome dėl to, jog palikau programą.
Jis mane apšaukė išdaviku.
Jei jūs jį surasite,
tuomet kas?
Ar tau sunku, sūnau?
Dėl visos šios padėties su tavo tėvu?
Ne.
Ne, mano tėtis - didvyris.
SPACECOM abejoja žmogumi, atidavusiu šiai programai visą savo gyvenimą.
Man tai atrodo žema.
Geriausiu atveju - desperatiška.
Artėjame prie Terminalo R, mėnuleigio angaro.
Piratai mums neduoda ramybės nuo rugsėjo.
Kai kurios šalys suteikia jiems prieglobstį.
Jie grobia įkaitus ar mūsų mėnuleigius.
Ten kaip Laukiniai Vakarai...
Bet jūsų erdvėlaivį mes pavysime.
Ar karo zonoje jūs pirmą kartą?
Treji metai Šiaurės poliaratyje.
Neblogai.
Ir daugybė rungtynių tarp kariškių ir jūrų laivyno.
Vadinasi, esat matęs beveik viską.
Na, jau greit pilnatis.
Didesnė Tolimosios Pusės dalis - tamsi, todėl ruoškimės.
Grupės C mėnuleigiai ruošiami išvykimui
į Tolimosios Pusės pakilimo kompleksą pro 12-us vartus.
Prašome būti budriems.
Mėnuleigi 7, patvirtinkite nustatymus.
Laikomės 290 laipsnių.
Rojau?
Taip, pulkininke.
Pažiūrėk. Mėlynoji planeta.
Nenustoja mane stebinusi.
Leitenante, pastebėjote?
Taip, matome.
Nematau jokių tautybės ženklų.
- Leitenante... - 7 val. kryptimi...
Alfa, ką turime?
Alfa, panašu, kad prie mūsų artėja neatpažinti mėnuleigiai.
Įtariu, jog tai - piratai. Aš lydžiu svarbius asmenis.
Supratau, pridengsiu jus iš kitos pusės.
Alfa, ketiname panaudoti ginklus.
Regis, tai priešai.
Štai mes ir čia pešamės dėl resursų.
Du artėja jums iš nugaros.
Jie, regis, piratai. Ieško vertingų daiktų.
Skubiai siunčiame balistinį pastiprinimą.
Ką aš čia veikiu, po galais?
- Šūdas! - Alfa, skubiai reikalingas pastiprinimas!
Mus užpuolė!
- Pagalbos! - Duok man ginklą!
Laikykis!
LRV-3 pašautas.
LRV-2 pašautas.
Alfa, mes nukrypsim nuo kurso ir važiuosime į Tolimąją Pusę.
Kostiumas pradurtas!
- Rojau! - Kostiumas pradurtas.
Rojau, kaip tu?
Man viskas gerai.
Alfa, kartoju, mums reikia...
Leitenante! O Dieve!
Spausk, spausk.
Išsiskirstykit.
Mes užspeisti. Kartoju, mes užspeisti.
Mus vejasi keli priešiški ekipažai.
Rojau! Jie bando mus taranuoti!
Centre, leitenantas žuvo. Netekome savo palydos.
Skubiai reikalinga pastiprinimas.
Centre, leitenanto kūną rasite
prie Volterio kraterio.
Apgailestauju dėl netekties.
Kaip girdite?
Supratau, majore.
Pulkininke Pruitai, jūsų širdies dūžiai netolygūs.
Siūlome nedelsiant išsitirti.
Jis juk - mano apsauga.
Man viskas gerai.
Kodėl jis dar čia?
Kodėl jis negali visko palikti?
Mano tėvas irgi negalėjo.
Majore, mes jūsų laukėme.
Jei turite kokių asmeninių reikalų, susitvarkykite dabar.
Jūsų raketa netrukus kils.
Laisvai, seržante.
Klausau, pone.
Rojau, leisk man prisėsti.
Pulkininke, kas nutiko?
Aš negalėsiu skristi su tavimi į Marsą.
Bet tu turi kai ką žinoti, Rojau.
Svarbi kiekviena minutė.
"Cefėjaus" įgulos dėmesiui, pasiruošti priešstartiniam patikrinimui.
SPACECOM susisiekė su manim.
Tai itin slapta.
Paimk.
Turėti šį daiktą - didžiulė rizika.
SPACECOM tavimi nepasitiki.
Bet itin svarbu...
Seržante!
Pradedame priešstartinį patikrinimą.
Turi skubėti, Rojau. Eik.
Eik!
Kapitone, majoras Makbraidas, kaip girdite?
Puikiai, pone. Sveiki atvykę į "Cefėjų".
Priimsite pakeleivį?
Taip, mus įspėjo, pone. Iki pat Marso.
Bet jūsų turėjo būti du?
Bijau, likau tik aš vienas.
Jūs mums vis tiek patinkate, majore Makbraidai!
Žinokite, su mumis skris legendinio žmogaus sūnus.
Rojus, Klifordo Makbraido sūnus.
Oho!
Nieko sau. Geriausias visoje galaktikoje.
Sveiki, pone.
Jie - mokslininkai ir inžinieriai,
pratę prie ilgų skrydžių.
Kapitone, gal galite paklausti Centro apie pulkininko Pruito sveikatą?
Žinoma. Tuojau, pone.
SPACECOM, praneškite apie būklę...
Jie, regis, jaučiasi patogiai.
Koks tai turėtų būt jausmas?
Majore, pulkininką skubiai operuos.
- Supratau. - Patikrinimas baigtas.
Jie nieko nežino apie mano tikslą.
Kelionės tikslas - Ersos tyrimų stotis, Marsas.
Paskutinis žmogaus postas mūsų Saulės sistemoje.
Kelionės trukmė - 19 dienų, 14 valandų ir 33 minutės.
Brangus šventas Kristoforai, apsaugok mane visos kelionės metu.
Priartėjus pavojui, įspėk.
Kad spėčiau sustoti...
Puiku, įvežkite gėrimų vežimėlį.
Centre, netrukus išdalinsime nuotaikos stabilizatorius.
Tada atliksime psichologinius įvertinimus.
Frenkai.
Nes Dievas žino, kad SPACECOM nenorėtų, kad jūs
čia visi pasiduotumėte jausmams.
Divers.
Majore.
Duok ir man, saldainių pardavėjau.
Kapitone.
Kapitone, skafandre aptikau deguonies nutekėjimą. Eisiu paieškot pleistro.
Sėkmės. Mes jus pakviesime, jei pamatysime ateivius.
Sveiki, SPACECOM.
Čia "Cefėjus". Skrydis sklandus.
Supratome, "Cefėjau", matome jūsų telemetrinius duomenis.
Vaikai, metas gerti vaistus. Vos gurkšnis per dieną ir plauko - nė vieno.
Gražu, Divers.
Pasakyk, juk aš to nevartojau.
LIMOS PERDAVIMAS: SIŲSTAS TOMUI PRUITUI, NEREDAGUOTAS
Tai skubus pranešimas pulkininkui Tomui Pruitui
dėl Limos projekto būklės.
SPACECOM spėja, jog aptiko S.O.S signalą,
siųstą Limos projekto įgulos.
Žinutė galimai nurodo, jog vadas H. Klifordas Makbraidas
tyčia atjungė išorines ryšio priemones.
Esant tokiai padėčiai
akivaizdu, jog vadas prarado valdymą.
Jei tai tiesa
ir su juo nebus užmegztas ryšys per jo sūnų iš Marso,
tuomet turi būt imtasi visų priemonių sunaikinti vadą
ir sustabdyti "bangas".
Šis pranešimas - itin slaptas.
Kas nutiko tėvui?
Ką jis ten aptiko?
Ar tai jį palaužė?
Ar jis visad buvo palaužtas?
Mano tėvas -
labiausiai pasižymėjęs astronautas šios programos istorijoje.
Baigęs JAV Oro pajėgų akademiją,
apsigynęs doktorantūrą MIT.
Jis man žadėjo, kad vieną dieną mes kartu skrisime į kosmosą,
kad jis manęs grįš.
Ir aš tikėjau juo.
Pirmasis žmogus Jupiteryje.
Pirmasis - Saturne.
Ir staiga... nieko.
Jungiu lėtėjimą, trečią variklį.
Mes lėtėjame.
Taip, pone.
Gavau pagalbos prašymą iš kito laivo.
Kapitone, tai slapta misija, mes negalim sustoti.
Mūsų tikslas - Marsas. Ersos stotis.
Majore, tai nelaimės signalas. Sustoti privalau pagal protokolą.
Sureaguoti gali bet koks tiekėjų erdvėlaivis.
Mūsų misija - prioritetinė, kapitone. Ar girdite mane?
Majore, su visa pagarba, bet mes privalome sustoti.
Jūs čia - tik keleivis, todėl man nesuprantama jūsų pozicija.
Jūs, žinoma, turite teisę perimti valdymą,
tačiau jums teks atskleisti savo tikslus.
Reaguokite į signalą.
Centre, šis erdvėlaivis registruotas Norvegijoje.
"Vesta IX", skriejantis asteroido Toro orbita,
registravosi biomedicininiams tyrimams
- Holmso 17-P kometoje. - Supratau.
"Vesta IX", atvykome reaguodami į jūsų nelaimės signalą.
Kaip girdite?
Signalas santykinai neseniai išsiųstas.
Gal juos trinktelėjo "banga"?
Centre, galimai teks įsibrauti į erdvėlaivį "Vesta".
Aš arba leitenantas Stanfordas išeisime į atvirą kosmosą
- ir nusigausime iki jų erdvėlaivio. - Taip, pone.
Donaldai, ką manai?
Nori eiti?
Taip. Man nesvarbu.
Jis bijo.
Žinau, mano skafandras irgi dvokia kaip persirengimo kambarys.
Bet mankštelė bus man ne pro šalį.
Daugelis mūsų visą gyvenimą slepiamės.
Aš eisiu su jumis, kapitone.
Puiku.
"Vestoje" pagal sąrašą - 26 žmonės.
Erdvėlaivio paskirtis - biomedicinos ir gyvūnų tyrimai.
Atsiprašau už tą nedidelį kivirčą, majore.
Man - garbė būti su jumis.
Jūsų tėvas daugelį mūsų paskatino imtis šios profesijos.
Jis nuskrido toliau už visus.
Jis buvo geriausias iš mūsų.
Tik įsivaizduokite, ką jis matė.
Tik įsivaizduokite.
"Vesta", čia "Cefėjus" atvyko į jūsų nelaimės signalą.
Kaip girdite?
"Cefėjau", laivas neatsako.
Bandome patekti ten jėga.
Vedu avarinio įėjimo liuko kodą.
"Vesta", čia "Cefėjus" atvyko į jūsų nelaimės signalą.
Kaip girdite?
Majore, aš tikrinsiu 5-ą sparną, o jūs - 2-ą.
Tik nenuklyskite per toli.
Kur visi?
"Vesta", "Cefėjus" atvyko į jūsų nelaimės signalą. Kaip girdite?
Taneri, Makbraidas, kaip girdi?
Taneri, kaip mane girdi?
Taneri, kaip girdi?
Taneri?
Kartoju, kviečiu majorą Makbraidą.
Kviečiu kapitoną Tanerį.
Ramiai. Aš su tavim.
Grįšim gyvi.
"Cefėjau", kapitoną užpuolė tiriamasis primatas.
Ruoškite skubią medicininę pagalbą.
Bandau jį išnešti.
"Cefėjau", kalba SPACECOM.
Apgailestaujame dėl šio įvykio.
Leitenantas Stanfordas eis erdvėlaivio vado pareigas,
kol kapitonas Taneris pasveiks.
SPACECOM, kalba leitenantas Stanfordas.
Kapitonas Taneris negyvas.
Guodžiamės tuo, jog kapitonas buvo apdovanotas...
Tegu angelai ir šventieji tave lydi tau paliekant šį gyvenimą.
Teišvysk Atpirkėjo veidą ir džiaukis Dievo vizija amžinai.
Amen.
Rojau R. Makbraidai, ar pasiruošęs savo psichologiniam įvertinimui?
Taip.
Pradėkite.
Aš pakeliui į Marsą.
Mes sureagavome į nelaimės signalą ir...
Tai pasibaigė tragedija.
Netekome kapitono.
Jūsų atsakymas apdorojamas. Prašome tęsti.
Tai viskas. Aš tiesiog...
Mes einame į darbus, dirbame,
ir staiga viskas baigiasi.
Mes čia ir mūsų nebėra.
Prašau apibūdinti, kaip incidentas jus paveikė.
Gyvūnas puolė
su įniršiu.
Aš suprantu tokį įniršį.
Esu matęs tokį įniršį tėve,
esu matęs savyje.
Nes aš pykstu,
kad jis dingo.
Jis mus paliko.
Žinote,
kai žiūriu į šį pyktį ir patraukiu jį į šalį,
lieka vien skausmas.
Tematau skausmą.
Manau, jis atskiria mane savo siena
nuo santykių,
nuo atsivėrimo tam, kad mylėčiau kitą.
Ir aš nesuprantu, kaip jį įveikti.
Nesuprantu, kaip jį apeiti.
Jis man kelia nerimą.
Aš nenoriu būti tas tipas.
Aš nenoriu būti kaip tėvas.
Jūsų psichologinis įvertinimas patvirtintas.
Jei pageidaujate gauti pilną...
Majore, gal pradėtumėte nusileidimo autopilotu seką?
Supratau.
SPACECOM, artėjame prie Marso. Ersos stotis pietuose.
Kas čia dabar?
Ar tai "banga"?
Regis, praradome pirminį maitinimo kanalą.
Jungiu C kanalą.
Kapitone, leidžiamės per greitai.
Mūsų kampas pasviręs 20 laipsnių per daug.
Aš...
Dėmesio. Neteisingas leidimosi kampas.
Junkite rankinį valdymą.
Dėmesio. Neteisingas leidimosi kampas.
- Dėmesio. Neteisingas leidimosi kampas. - Junkite rankinį valdymą.
Kapitone, darykite kažką.
- Neteisingas leidimosi kampas. - Aš manau...
Junkite rankinį.
Pavojus.
- Pavojus. - Jungiu rankinį valdymą.
Objektas 3-2...
Klausykite mano komandos.
Komanda. Laivo valdymas perimtas.
Pavojus.
2 000 metrų.
1 000 metrų.
Dėmesio. Neteisingas leidimosi kampas.
Keturi,
trys,
du,
vienas.
Kontaktas.
Variklius išjungt.
Variklis išgelbėtas. Laivas - jūsų, kapitone.
Majore, gal galite atlikti ponusileidiminę seką?
Supratau.
Kapitone, tikiuosi, supratote, kodėl tai padariau.
SPACECOM nepranešiu.
Tai pranešimas apie kritinę padėtį.
Patyrėme išorinę elektros galios perviršio "bangą".
Tačiau požeminės sistemos puikiai veikia.
Tad nėra pagrindo panikai.
Atvykau.
Kartojame, visos požeminės sistemos puikiai veikia.
Septynios savaitės be Žemės, be oro, be saulės.
Sveiki, žemiečiai! Sveiki atvykę į Ersos tyrimų stotį.
- Be medžių ir paukščių. - Džiaugiuosi, kad jums pavyko.
- Ačiū. - Prašyčiau jūsų žurnalus. Ačiū.
- Pone. - Nutiko dar viena "banga".
Ačiū Dievui, mes - požemyje, tačiau kita gali būt galingesnė.
Siaubas, kas dedasi.
Tai paskutinė žinoma tėvo sustojimo vieta.
Visi laksto lyg rytoj ištiks pasaulio pabaiga.
Pone, prašyčiau čia.
Delną čionai.
Puiku. Ačiū.
Viskas, galite eiti į kitą salę.
Jus pasitiks direktorė.
Ačiū.
Sveiki atvykę į Raudonąją planetą, majore.
Helen Lantos, operacijų direktorė.
Smagu matyti naują veidą.
Eikite su manimi.
Turėtumėte džiaugtis, kad saugiai nusileidote.
Kilo kažkokia kosminė audra.
Trys astronautai žuvo bandydami leistis.
Niekas nežino, nuo ko kyla tos "bangos".
- Majore? - Taip?
Džiaugiamės, kad atvykote.
Ačiū, Helen, jis eis su manimi.
Tu neturi leidimo čia eiti.
Majore?
Ačiū jums.
Limos projektas - dr. H. Klifordas Makbraidas
Pasiruoškite saugiam lazeriniam žinios perdavimui. Jungiam slaptą jungtį.
Diapazonas: Neptūnas.
"Kalba majoras Rojus Makbraidas.
"Šis perdavimas vykdomas itin saugiu lazeriniu signalu,
"siunčiamu iš mazgo, esančio Ersos bazėje, Šiaurės Amerikos sektoriuje, Marse.
"Noriu susisiekti su daktaru Klifordu Makbraidu.
"Čia dr. Makbraido sūnus Rojus.
"Tėve, jei girdi mane,
"aš bandau su tavimi užmegzti ryšį.
"SPACECOM nori, kad žinotum, jog jie žino apie trikdžius
"ir tai, jog jie - ne tavo atsakomybė.
"Jie nori gauti visą informaciją
"apie tavo pastangas pagerinti padėtį.
"Jie taip pat nori tau pasakyti,
"jog jie suteiks tau pagalbą ir pasiųs gelbėjimo erdvėlaivį, jei tai įmanoma.
"Tikiuosi, tu gausi šią žinutę. Ryšys baigtas."
Perdavimas įvykdytas. Laukiame atsako.
Rojau, pamėginsime dar sykį kito ciklo metu.
Poilsio kambariai
Jie naudojasi manimi.
Kad juos kur.
Nesu tikras, ko noriu labiau - jį surasti
ar išsivaduoti nuo jo.
Tėti...
Tėti, aš noriu dar sykį tave pamatyti.
Prisimenu, kaip kartu žiūrėdavom nespalvotus filmus.
Miuziklai tau patikdavo labiausiai.
Pamenu, kaip mokei mane matematikos.
Įskiepijai man savidrausmę.
"Gerai padirbėk, o tik tada eik žaisti," sakydavai.
Žinok, karjerą pasirinkau tokią, už kurią mane pagirtum.
Pašvenčiau savo gyvenimą kosmoso tyrimui.
Esu tau už tai dėkingas.
Aš tikiuosi, dar susitiksime.
Tavo mylintis sūnus Rojus.
Perdavimas įvykdytas. Laukiame atsako.
Labai jums ačiū, majore, už jūsų pagalbą.
Netrukus nuskraidinsime jus į Žemę. Dėkojame.
Atleiskite. Ar sulaukėte atsako iš mano tėvo?
Majore, tapote netinkamas tęsti šią misiją
dėl savo itin asmeninio ryšio.
Jis man atsakė, tiesa?
Majore, mes jus informuosime, kai tik tai taps įmanoma.
Rojau.
Jūsų pulsas labai greitas.
Žinau!
Taip pat derėtų pasitikrinti ir bioritmus.
Tai būtina padaryti prieš jūsų kelionę atgal į Žemę.
Eikite paskui šį vyrą ten, kur jums bus atliktas psichologinis įvertinimas.
Majore.
Kapitone.
Kapitone!
Rojau R. Makbraidai, ar pasiruošęs savo psichologiniam įvertinimui?
Taip.
Kaip šiuo metu jaučiatės?
Gerai, ačiū. Netrukus grįšiu į Žemę.
Esu patenkintas, jog grįžtu namo...
Jūsų psichologinis įvertinimas nepatvirtinamas.
Grįžkite į poilsio kambarį, kol...
Susisiekite su JAV SPACECOM.
Įveskite kontaktinį pirmumo kodą.
Prašau skubiai susisiekti su generolu Straudu.
Pirmumo kodas Zulu-5-5-Bravo-Papa.
Jūsų pirmumo kodas nebegalioja.
Jei šis apribojimas - klaidingas, prašome susisiekti su atstovu.
Netrukus keliausi atgal į Žemę?
Kuo galiu jums padėti?
Buvau ten tik kartą.
Vaikystėje.
Aš gimiau čia.
Bet labai gerai ją pamenu.
Ji... nuostabi.
Ponia, dabar norėčiau pabūti vienas.
Tave čia atsiuntė dėl tų kosminių spindulių, tiesa?
Tai - slapta informacija.
Erdvėlaivis, kuriuo skridai, "Cefėjus"...
Man liepta paimti jį tolimam reisui į kosmosą
ir pasiimti atominę ginkluotę. Žinojai?
Mūsų misija - surasti ir sunaikinti.
Aš čia atsakau už 1 100 žmonių.
Šioje bazėje.
Privalau žinoti.
Ar mes žūsime?
Aš nežinau, kas dabar bus.
Aš žinau, kas tu toks.
Tu - Klifordo Makbraido sūnus.
Taip.
Mes abu - Limos projekto aukos.
Mano tėvai išvyko į tą ekspediciją.
Mes abu patyrėme skaudžią netektį.
Prašau tavęs, pasakyk man.
"Cefėjus" pakils po penkių valandų.
Subtitles by sub.Trader subscene.com
Buvai teisi.
"Bangos" sklinda iš Limos projekto.
Įmanoma didžiulė katastrofa.
SPACECOM nusprendė, jog aš tęsti nebegaliu.
Tai viskas, ką žinau.
Aš manau, kad tavo tėvas - gyvas.
Tau nesakė, kas iš tiesų ten nutiko?
JAV Kosmoso vadovybei. Itin slapta medžiaga. Alfa-Papa-4-2-7-8.
Slaptas pranešimas apie maištą Limos projekte
Gautas šis nelaimės signalas
iš Limos projekto įgulos, kuriai vadovauja H. Klifordas Makbraidas.
Kalba Klifordas Makbraidas iš Limos projekto.
Pranešu apie tragediją.
Čia, mūsų Saulės sistemos pakraštyje kai kurie iš mūsų
nesusidorojo su psichologiniu stresu
būdami taip toli nuo namų.
Jie panoro grįžti į Žemę, o aš negalėjau to leisti.
Turiu pranešti, jog jie sukėlė maištą,
ėmėsi sabotažo ir bandė perimti laivo valdymą.
Buvau priverstas imtis atitinkamo žiaurumo veiksmų.
Išjungiau vieną iš mūsų stoties gyvybės palaikymo sistemų,
tad kartu su kaltaisiais turėjo nukentėti ir nekaltieji.
Mes atgal negrįšim. Mes skrisim gilyn į kosmosą.
Mes surasime nežemišką protingą gyvybę.
Šio tikslo aš neatsisakysiu gyvenime.
SPACECOM, saugodami savo įvaizdį,
padarė jį didvyriu. Tam, kad apsisaugotų.
Tavo tėvas nužudė mano tėvus.
Tas pabaisa grasina mums visiems.
Dabar tai - ir tavo našta.
Gali padėti man patekti į tą laivą?
Galiu padėti tau patekti į raketą.
Iš ten kapstykis pats.
Aš susitiksiu su juo.
Aš susitiksiu su tėvu.
Čia ežero, esančio po pakilimo aikštele, žemėlapis.
Į erdvėlaivį galėsi patekti iš jo.
Jau netoli.
Tave už tai nubaus, supranti?
Suprantu.
Man nebesvarbu.
Turiu grįžti ir daryti viską, ką galiu.
Sėkmės tau.
Esu traukiamas vis tolyn nuo saulės...
Tavęs link.
Tu - gyvas.
Visus tuos metus.
Privalau susitaikyti su tuo, jog tavęs nepažįstu.
O gal aš esu tu,
kuris leidžiasi įtraukiamas tos pačios juodosios skylės?
Kalba "Cefėjaus" kilimo valdymo centras.
Kylam po 11 minučių 7 sekundžių.
Planuojamas starto laikas -
7.51 val. Grinvičo laiku.
Kalba pakilimo centras. Pradėta kilimo seka.
Paskutiniai skrydžio azimuto patikrinimai,
kilimo platformos, erdvėlaivio
ir Misijos valdymo centro Ersoje laikrodžių sinchronizavimas.
Varikliai užtaisyti.
Dešimt, devynios,
aštuonios, septynios, šešios,
penkios, keturios...
Degimas.
Dvi, viena.
Startas. Mes pakilom.
7.51 val. Grinvičo laiku.
Pažeidimas.
Pažeistas oro liukas.
DĖMESIO
SPACECOM, kalba "Cefėjus". Pažeistas mūsų oro liukas.
Ką daryti?
Mes matome. Tikriname.
Laukite.
ĮĖJIMAS LEIDŽIAMAS
SPACECOM, laukiame nurodymų.
Makbraidas kapitonui Stenfordui,
kaip mane girdite?
Jėzau, čia Makbraidas.
Jis pažeidė sumautą liuką.
Kapitone Stenfordai, kalba majoras Makbraidas. Aš - jūsų laive.
Aš jums nepavojingas. Kartoju, nesu pavojingas.
Majore, jūs keliate pavojų mūsų misijai. Likite vietoje!
Niekur nejudėkite.
- SPACECOM... - Laukite.
- SPACECOM, kokie bus nurodymai? - Tuoj numatysim veiksmus.
Netrukus įsijungs tolimųjų nuotolių varikliai.
Galite neutralizuoti pavojų?
Be manęs jūs Neptūno nepasieksite.
Jums manęs reikia.
Neutralizuoti majorą.
Bet kokiomis priemonėmis. Neutralizuokite majorą.
Supratau.
Neklausykit jų, kapitone.
Aš prisiimsiu visą atsakomybę.
Majore, likite vietoje.
Nejudėkite. Ar girdite?
Kartoju, neutralizuokite majorą
- bet kokiomis priemonėmis. - Jošida, aš nesu pavojingas.
Aš - ne priešas.
Aš - jūsų pusėje.
Majore, mums pateikti nurodymai.
Prakeikimas! Mes atsiskiriame!
Frenkai, dink iš ten! Divers!
- Grįžkite į vietas! - Divers, prašau!
Šunsnuki!
Užterštas oras.
Deguonį!
Jošida, deguonį!
Ventiliatorius.
Kvėpuok.
Įkvėpk!
Ką aš padariau?
Kalba majoras Rojus Maikbraidas.
Patekau į "Cefėjų" nepaklusęs misijos valdymo nurodymams.
Neturėjau priešiškų ketinimų.
Tačiau apgailestaudamas pranešu, kad dėl mano veiksmų
visi įgulos nariai žuvo.
Skrydžio registratorius papasakos, kas vyko.
O kas įeis į istoriją, mums teks nuspręsti.
Keliauju į Neptūną.
Aš lieku pasišventęs
misijos tikslo įgyvendinimui -
visiškai sunaikinti Limos projektą.
Išjungiu visas ryšio priemones.
Kad likčiau neaptinkamas.
Ryšio pabaiga.
Numatomas kelionės laikas -
79 dienos, 4 valandos ir 8 minutės.
Tu, regis, nuolat užsiėmęs darbe.
Jaučiuosi lyg nuolat būčiau viena.
Nesuprantu, kodėl mes taip.
Tu toks nutolęs.
Net kai esi šalia, jaučiu, kad esi kažkur toli.
Toks jausmas, kad nuolat ieškau tavęs,
bandau užmegzti ryšį, suartėti su tavimi
ir man niekaip nesiseka, bliamba.
Juk aš turiu savo gyvenimą.
Aš juk žmogus.
Negaliu visą gyvenimą laukti tavęs.
Maitinimo vamzdelis veikia.
...kokį susidomėjimą ir sambrūzdį sukėlėme
visame pasaulyje, mes dėkingi už tai.
Mūsų darbai - dideli, išties.
Mes ketiname atsakyti į patį svarbiausią klausimą -
kada atrasime nežemišką protingą gyvybę?
Mes žinome, kad atrasime. Pagal Dreiko lygtį.
Jūs matote naują, netrukus išsiskleisiantį žvaigždžių šydą.
Kaip prerijų gėlelė pavasarį.
Manau, kad nebenusipelnai daugiau,
todėl
atsisveikinu.
Rojau?
...jei palieki karinę programą, imu abejoti
ne tik tavo sveika nuovoka, bet ir valios stoka.
- Mes ką tik grįžom iš Marso. - Jis buvo Marse?
- Mes ką tik praskridom pro Jupiterį... - Nori sužinoti paslaptį?
- ...paskui - iki Neptūno. - A, absoliutus
- B, begalinis - Iškeitei...
- C, mielas it ciuciukas - ...žvilgsnį į begalybę...
D, didingas ir E, elegantiškas ir
Esu laisvas nuo tavo moralinių apribojimų. Dabar man visiškai aišku.
F, tu fantastiškas
Skrendu Neptūno link...
Aptiksime savo brolius ir seseris...
Nesvarumas ir ilga kelionė veikia mane
fiziškai ir psichiškai.
Aš esu vienas.
Visad maniau, kad to troškau.
Aš esu vienas.
Bet turiu pripažinti,
tai sekina.
Aš - vienas. Aš - vienas.
Ryšys baigtas.
Nuvyliau daug žmonių.
Labas, Rojau.
Žinau, šiek tiek keista
man kalbinti tave šia vaizdo žinute, o ne gyvai...
Aš - toks savanaudis. Savanaudis. Labai savanaudis.
Aš - savanaudis žmogus.
Neabejoju, kad vykdau Dievo darbą.
- Atleidimas - nesąmonė. - Aptiksime savo brolius ir seseris...
Egzaltacija!
Artėjama prie paskirties, numatytos Rojaus R. Makbraido.
Nuskaityta, slaptas lazerinis pranešimas iš Marso.
Įskrendama į Neptūno signalo zoną.
Vykdyti 72 plius 99.
Įvykdyta.
Atominis aktyvavimo kodas - sistemos aplanke 52B.
Skrydžio registratoriui. Limos projekto orbita silpna.
Jos pozicija pasislinkusi nuo užprogramuotų koordinačių.
Man teks persėsti į kapsulę, kad nusigaučiau per Neptūno žiedus.
"Cefėjus" veiks autopilotu, kol baigsiu misiją.
Visą gyvenimą bijojau jam paprieštarauti.
Ir dabar bijau.
Ko aš tikiuosi?
Galiausiai sūnui tenka iškęsti tėvo nuodėmes.
Įspėjimas. Elektros galios perviršis. Sisteminis blokas pažeistas.
Įspėjimas. Galios perviršis.
Lima, kalba majoras Makbraidas iš "Cefėjaus".
JAV Oro pajėgų kosminių skrydžių divizija.
Bandau susisiekti su dr. Klifordu Makbraidu.
Lima, čia "Cefėjus". Kaip girdite?
Erdvėlaivis pažeistas. Prijungimas negalimas.
MAKBRAIDAS
AR TEN KAS NORS YRA?
NEŽEMIŠKA GYVYBĖ
TAIP TAIP
Rojau?
Rojau, čia tu?
Man - katarakta, blogai matau.
Labas, tėti.
Tu vienas?
O, taip.
Kapitonas niekad nepalieka laivo.
Jau seniai aš čia vienas.
Bandau sustabdyti tas prakeiktas "bangas".
Kas atsitiko?
Keli paskutiniai man ištikimi žmonės bandė pabėgti.
Nuo jų viskas ir prasidėjo.
Tai jie sugadino reaktorių, Rojau.
Mes susimušėme ir mūsų kova iššaukė šią katastrofą.
Tam aš čia.
Aš tai sustabdysiu.
Ir gal mes abu grįšim namo.
Namo?
Taip.
Čia mano namai.
Ši kelionė - tik į vieną pusę, sūnau.
Kalbi apie Žemę?
Ten manęs nedomino niekas.
Nei tu, nei tavo motina,
nei jūsų maži norai.
30 metų
kvėpavau šiuo oru, valgiau šį maistą,
kenčiau sunkumus,
bet nė sykio nepagalvojau apie namus.
Žinau, tėti.
Žinojau, kad ši kelionė paliks tavo motiną našle,
o tave - našlaičiu.
Bet tai - mano lemtis.
Todėl palikau savo sūnų.
Aš vis dar tave myliu, tėti.
Aš pasiimsiu tave namo.
Aš turiu darbo.
Turiu marias darbo.
Privalau atrasti nežemišką gyvybę.
Metas grįžti.
Turim nedaug laiko.
Eikš.
Žaviuosi tavo drąsa, Rojau. Atskridai čia vienas,
iš taip toli.
Pas mane.
Įdomu, kiek mes kartu būtume pasiekę.
Tačiau
likimas atėmė iš manęs partnerį, kurį turėjau turėti šalia.
Jei būčiau turėjęs daugiau tokių žmonių kaip tu,
būtume nepasidavę, būtume radę tai, ko ieškojome.
Mano įgula ištyrė visus duomenis
ir suprato, kad gyvybės kosmose nėra.
Jokios kitos sąmonės.
Jie pasidavė.
Kartais
žmogaus valia turi įveikti tai, kas neįmanoma.
Mes turim tęsti, Rojau. Kartu.
Kad surastume tai, kas, pasak mokslo, neegzistuoja.
Tu ir aš, kartu, Rojau.
Nes Limos projektas parodė,
jog žinomoje visatoje mes - vieni.
Aš negaliu pralaimėti.
Neleisk man pralaimėti, Rojau.
Tėti,
tu nepralaimėjai.
Dabar mes tikrai žinom,
kad turim tik vienas kitą.
Užtaisas įjungtas. Suveiks po trijų valandų.
Tėti! Liaukis!
Rojau!
Paleisk mane.
Paleisk mane, Rojau.
Rojau, paleisk mane.
Paleisk mane, Rojau.
Tėti!
Paleisk mane, Rojau.
Atkabink mane.
Atkabink mane, sūnau.
Kam gyventi?
Kam stengtis?
Matau, renki mano darbus.
Duomenų perdavimas pradėtas.
Mes - mirštanti rūšis, Rojau.
Jam pavyko užfiksuoti keistus ir tolimus pasaulius taip, kaip niekam nebuvo pavykę.
Nuostabūs, didingi pasauliai,
keliantys baimingą pagarbą ir nuostabą.
Tačiau po jų stulbinančiu paviršiumi
nebuvo nieko.
Nei meilės ar neapykantos.
Nei šviesos ar tamsos.
Jis matė tik tai, ko ten nebuvo,
ir nepastebėjo to, kas buvo tiesiai priešais jį.
Centre, kalba majoras Rojus Makbraidas.
Aš pasiekiau Limos projektą.
Ketinu susprogdinti viską,
kad tos perviršio "bangos" nesiektų Žemės.
Panaudosiu turimą branduolinę ginkluotę.
Bandysiu grįžti į erdvėlaivį pasinaudodamas sprogimo banga.
Jei neišgyvensiu, žinokite, kad paėmiau iš Limos didžiąją dalį duomenų.
Tad mano erdvėlaivio ieškoti bus verta.
Trajektorija - į Žemę. 4,37 mlrd. km.
Laukiu dienos, kai baigsis mano vienatvė.
Ir aš atsidursiu namuose.
Sprogimas įvyks po 20 sekundžių.
Išjungti antrinę sistemą.
Patvirtinam, mes pasirengę.
SPACECOM skrydžių sistema veikia. Ačiū.
K-R-5 ant 4-2.
Puikiai girdžiu.
Mes pasirengę.
Leidimasis švarus.
Supratau. Ačiū.
Viskas paruošta. Duomenys saugūs.
Viskas gerai.
Jūs sveiki, majore?
Jaučiuosi ramiai, tvirtai.
Miegojau gerai. Jokių blogų sapnų.
Esu aktyvus, besidomintis.
Stebiu savo aplinką ir žmones šalia manęs.
Aš - dėmesingas.
Esu susitelkęs į svarbiausius dalykus
ir linkęs nepaisyti visų kitų.
Aš nesu tikras dėl ateities,
bet nerimo nėra.
Aš pasitikėsiu artimiausiais man žmonėmis.
Ir dalinsiuosi jų našta,
kaip jie dalinsis mano.
Aš gyvensiu
ir mylėsiu.
Pateikti.
Subtitles by sub.Trader subscene.com
Išvertė Egidija Tučkuvienė
PABAIGA